



ДО 
ОБЩИНСКИ СЪВЕТ
БУРГАС
ДОКЛАДНА  ЗАПИСКА

от ДИМИТЪР НИКОЛОВ НИКОЛОВ  – КМЕТ НА ОБЩИНА БУРГАС

Относно: Приемане на отчет за 2019 г. на Програма за подобряване качеството на атмосферния въздух в Община Бургас 

	
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Съгласно разпоредбите на чл.27, ал.1 от Закона за чистотата на атмосферния въздух Община Бургас разработи Програма за подобряване качеството на атмосферния въздух в Община Бургас за периода 2016 – 2020 г. за замърсителите: озон, серен диоксид, фини прахови частици - фракции ФПЧ10 и ФПЧ2.5. 
Към Програмата е изготвен План за действие със списък на мерките, към които е представен размера на очакваното намаление на емисиите и имисиите по години в резултат от изпълнение на приложената мярка, както и очакваното въздействие върху нивото на концентрациите през програмния период.  
Програмата за подобряване качеството на атмосферния въздух е приета на заседание на Общински съвет Бургас с Решение по т. 9/ Протокол от 29.03.2016 г. 
Съгласно разпоредбата на чл.27, ал.2 от ЗЧАВ ежегодно до 31 март кметовете на общини внасят в общинските съвети отчет за изпълнението на програмите за предходната календарна година. 
Предвид гореизложеното, на основание чл.21, ал.1, т.12 от ЗМСМА и чл.27, ал.2 от Закона за чистотата на атмосферния въздух, предлагам Общински съвет Бургас да вземе следното 
Р Е Ш Е Н И Е :

Приема представения отчет за 2019 г. на Програма за подобряване качеството на атмосферния въздух в Община Бургас и отчета за изпълнение на заложените мерки и проекти за подобряване на КАВ в Плана за действие към Програмата. 

ДИМИТЪР НИКОЛОВ
Кмет на Община Бургас

